Klink lekker maar ek weet darem nie of ek so lank ledig kan bly nie. As ek nie iets het om te maak of reg te maak nie, raak ek baie onrustig. Ek hou van lees, maar dit is iets wat ek tussen ander aktiwiteite indruk. Ek was op 'n stadium vir vyf maande op Kimberley met 'n projek weg van my familie, wel nie in 'n karavaan nie, maar dit was die langste vyf maande in my lewe. Toe ek Desember terugekom het huistoe, was die plan om onmiddelik met 'n maandlange toer te begin aangesien ons kinders nog op skool was. Ek was egter so uitgehonger v ir iets om te doen dat ek met behulp van die kinders, eers vir twee dae drie vertrekke se plafonne vervang het. Toe eers het en reg gevoel vir die toer.
Nee Fred - ek gaan elke dag konstruktief besig bly. Terwyl ek in die wildtuin is tel ek elke dag rooibokke. By Eiland speel ek rolbal, kuier by al die ou pelle, maak vuur, braai, maak potjie, gaan stap in die bos, baai in die warmwater, ry supertube terwyl die kleinkinders vir die wintervakansie daar is, ry fiets, ry hout aan ens. Konstruktief sê ek jou!!
Ek het al baie keer vir mense gesê dat ek het die gawe gekry om te kan sit en niksdoen. Ek kuier maklik vir 3 weke in die Karoo Nasionale Park. Dan sê mense vir my dat daar is mos niks om te doen nie. My antwoord is dat dit is presies waarom ek daarnatoe gaan. Om niks te doen. Om af te skakel.